



International Hungarian Open
Versenykiírás
Szentes, 2019. Október 19.


1. A Verseny célja

- a Kyokushin Karate népszerűsítése Magyarországon
- a küzdősportok és a harcművészetek népszerűsítése Magyarországon
- a nemzetközi Knock-Down irányzatok és stílusok közötti barátság elmélyítése
- más stílusok és irányzatok közötti barátság elmélyítése
- a nemzetközi címek eldöntése
- a felkészülés elősegítése a nemzetközi világversenyekre 


2. A Verseny rendezője

A Szentesi TC Sportegyesülete.


3. A Verseny helye és ideje

2019. Október 19. Szombat, 10.00 óra
cím: 6600. Szentes, Jövendő utca 1.
Szentes, Dr. Papp László Városi Sportcsarnok


4. A Verseny résztvevői

- A 2019-ben MKSZ álltal regisztrált magyar Kyokushin Karate, Ashihara Karate, Shidokan Karate és a Hazai Kempo/Kenpo/UWSKF egyesületek, azok bírói, edzői, versenyzői. 
- A nemzetközi Kyokushin Karate, Ashihara Karate, Shidokan Karate, KUDO, Oyama Karate és a Kempo/Kenpo Karate Világszervezetekben nyilvántartott klubok, versenyzők, edzők, bírók. 
- A verseny nyitott minden más nyilvántartott küzdősport és harcművészeti irányzat számára is, akik ismerik és elfogadják a Kyokushin Karate International Hungarian Open verseny szabályzatát. (pl: Kick-Box, Thai-Box, MMA, Pankráció, Shindokaikan és egyéb Karate irányzatok, stb.)


5. A Versenyszámok

- Egyéni Kyokushin Karate küzdelem (kumite) férfi-női Felnőtt első osztály "A" , Senior, Masters, Legends valamint Serdülő, Ifjúsági és Junior fiú-lány kategóriában.
- Egyéni Kyokushin Karate formagyakorlat (kata), Felnőtt és Senior férfi/női, Serdülő-Ifjúsági-Junior fiú/lány kategóriában.


6. A Versenyszabályok

Kyokushin Kumite: a 2014-ben elfogadott MKSZ Knock-Down szabálykönyve alapján azzal a kiegészítéssel, hogy az a versenyző, aki olyan szabálytalan technikát alkalmaz, amely következtében az ellenfelét az orvos nem engedi tovább küzdeni, az leléptetésre kerül. (Shikaku)
Törés (Tameshiwari): A felnőtt férfi-női „A” kategória legjobb 4 közé jutott versenyzőinek kötelezően van deszka törés. Amennyiben a versenyző nem vállalja illetve nem tudja eltörni a minimum törés mennyiséget Seiken, Shuto, Hiji és/vagy Kakato törés nemekből, abban az esetben ez a versenyző diszkvalifikálásra kerül.
Senior, Masters, Legends, Junior, Ifjúsági, Serdülő és Kata kategóriákban nincsen deszka törés.

- Felnőtt férfi-női „A” kategóriában a selejtező körökben 2 perc, 2 perc, mérlegelés, 2 perc. 
Az elődöntőktől 3 perc, 2 perc, 2 perc, mérlegelés, deszka törés eredménye, 2 perc.

- Senior férfi-női kategóriában 2 perc, 2 perc, mérlegelés, 2 perc.

- Masters férfi-női kategóriában 2 perc, 2 perc, mérlegelés, 2 perc.

- Legends férfi-női kategóriában 2 perc, 2 perc, mérlegelés, 2 perc.

- Junior fiú-lány kategóriában 2 perc, 2 perc, mérlegelés, 2 perc.

- Ifjúsági fiú-lány kategóriákban 2 perc, 1 perc, mérlegelés, 1 perc.

- Serdülő fiú-lány kategóriákban 1,5 perc, 1 perc. (az 1 perc után kötelező döntést hozni!)


*Mérlegelésnél a férfiaknál az 5,0 kg-mal könnyebb, a nőknél pedig a 3,0 kg-mal könnyebb versenyző jut tovább automatikusan. Ifjúsági és Junior kategóriákban a könnyebb versenyző győz.

Kata versenyszabályok: az MKSZ szabálykönyve alapján.


7. A Korcsoportok, minimum övfokozatok

- Felnőtt férfi-női „A” kategória (első osztály): a 2000-1977 között születettek. A minimum övfokozat 4.kyu.

- Senior férfi-női kategória: az 1984 és 1977 között születettek. A minimum övfokozat 8. kyu.

- Masters férfi-női kategória: az 1976 és 1970 között születettek. A minimum övfokozat 8. kyu.

- Legends férfi-női kategória: az 1969 és 1960 között születettek. A minimum övfokozat 8. kyu.

[bookmark: _Hlk19883817]- Junior fiú-lány kategória: a 2000-2001-2002 között születettek. A minimum övfokozat 8. kyu.
2000-es junior versenyzőknél a 2019/2020-as évi középiskolai tanulmány igazolása kötelező!!!

- Ifjúsági fiú-lány kategória: a 2003-2004 között születettek. A minimum övfokozat 8. kyu.

- Serdülő fiú-lány kategória: a 2005-2006 között születettek. A minimum övfokozat 10. kyu

- Felnőtt Kata versenyszámban a 2000-1979 között születettek. A minimum övfokozat 4. kyu.

- Senior Kata versenyszámban a 1979-1960 között születettek. A minimum övfokozat 4. kyu.

[bookmark: _Hlk19884060]- Junior Kata versenyszámban a 2001-2002 között születettek. A minimum övfokozat 8. kyu.

- Ifjúsági Kata versenyszámban a 2003-2004 között születettek. A minimum övfokozat 8. kyu.

- Serdülő Kata versenyszámban a 2005-2006 között születettek. A minimum övfokozat 10. kyu.



8. A Súlycsoportok

- Felnőtt férfi-női „A” kategória (felnőtt első osztály) 
Férfi: -70 kg, -80 kg, +80 kg
Női: -55 kg, -65 kg, +65 kg

- Senior férfi-női kategória (35-42 éves korosztály)
Férfi: -80 kg, +80 kg
Női: -60 kg, +60 kg

- Masters férfi-női kategória (43-49 éves korosztály)
Férfi: -80 kg, +80 kg

- Legends férfi-női kategória (50-59 éves korosztály)
Férfi: -80 kg, +80 kg

- Junior fiú-lány kategória (16-17-18 éves korosztály)
Fiú: -65 kg, -75 kg, -85 kg, +85 kg
Lány: -50 kg, -55 kg, -60 kg, +60 kg

- Ifjúsági fiú-lány kategória (14-15 éves korosztály)
Fiú: -60 kg, -70 kg, -80 kg, +80 kg
Lány: -50 kg, -55 kg, -60 kg, +60 kg

- Serdülő fiú-lány kategória (12-13 éves korosztály)
Fiú: -45 kg, -50 kg, -55 kg, -60 kg, +60 kg
Lány: -45 kg, -50 kg, -55 kg, +55 kg

FONTOS: Serdülő, Ifjúsági, Junior kategóriákban TILOS a Fej K.O.! Csak kontroll köríves rúgások engedélyezettek a fejre! A 18 éven aluli versenyzők testi épségének a megőrzése előírt és elengedhetetlen szabály ezen a bajnokságon (is)! Kérem, ezt mindenki vegye figyelembe!  

- Kyokushin Kata versenyszámokban nincsen súlycsoport! Feltétele a fentebb megadott minimum övfokozat! Pontozásos rendszerben zajlik a felnőtt és a senior kategória. Serdülő, Ifjúsági és Junior kategóriákban zászlós rendszerben zajlanak.

9. KATA kategóriák: 

[bookmark: _Hlk19884772][bookmark: _Hlk19884886]- Felnőtt férfi-női kategóriákban a minimum övfokozat a 4. kyu.
  Kötelező KATA: Geksai Dai, Yantsu, Tsuki-No Kata, Saifa, Geksai Sho.
  Választott KATA: Seienchin, Kankudai, Garyu, Seipai, Sushi-Ho.

- Senior férfi-női kategóriákban a minimum övfokozat a 4. kyu.
  Kötelező KATA: Geksai Dai, Yantsu, Tsuki-No Kata, Saifa, Geksai Sho.
  Választott KATA: Seienchin, Kankudai, Garyu, Seipai, Sushi-Ho.

- Junior fiú-lány kategóriákban a minimum övfokozat a 8. kyu.
  Kötelező KATA: Pinan Sono Ichi, Ni, San, Yon.
  Választott KATA: Pinan Sono Go, Geksai Dai, Yantsu, Tsuki-No Kata.

- Ifjúsági fiú-lány kategóriákban a minimum övfokozat a 8. kyu.
  Kötelező KATA: Pinan Sono Ichi, Ni, San, Yon.
  Választott KATA: Pinan Sono Go, Geksai Dai, Yantsu, Tsuki-No Kata.

- Serdülő fiú-lány kategóriákban a minimum övfokozat a 10. kyu.
  Kötelező KATA: Taikyoku Sono Ichi, Ni, San.
  Választott KATA: Pinan Sono Ichi, Ni, San.




Megjegyzés: 

- Az I. International Kyokushin Karate Hungarian Open elnevezésű versenyen mindenki a saját felelősségére indul el. Bárminemű sérülésért a verseny rendezőjét felelősség nem terheli. Junior, Ifjúsági, Serdülő korú versenyzők kizárólag szülői engedéllyel vehetnek részt a versenyen, a szülőknek a beleegyezésüket írásban kell adniuk, igazolniuk a verseny napjáig.
 
- Küzdelem nélkül senki nem nyerhet Hungarian Open nemzetközi bajnokságot!


10. A Bírói Testület

A Versenybíróság Elnöke:           Shihan Gyarmati Imre   IKO Matsushima (IKO 3)

A Kata Főbírája:                            Shihan Máté Róbert      International Budo Kai (IBK) 

A Kumite Főbírája:                       Shihan Kern Róbert       Kyokushin World Federation (KWF)
			             


11. A Díszvendégek

Shihan Dr. Mészáros János, a Magyar Karate Szakszövetség Elnöke.

Shihan Furkó Kálmán, a Magyar Kyokushin Karate Stílusának Megalapítója.

Shihan Falusi Márton, a Magyar Karate Szakszövetség Versenyszervező Bizottságának Elnöke. 



12. A Kötelező Védőfelszerelések

- Felnőtt Férfi „A” kategóriában kötelező a herevédő.  A fogvédő használata javasolt!
- Felnőtt Női „A” kategóriában kötelező a kosaras mellvédő, a lábszárvédő, az altestvédő. A fogvédő használata javasolt!

- Senior Férfi kategóriában kötelező a herevédő, a lábszárvédő, a zsákütő kesztyű. A fogvédő és a fejvédő használata javasolt!
- Senior Női kategóriában kötelező a kosaras mellvédő, a lábszárvédő, az altestvédő, a zsákütő kesztyű. A fogvédő és a fejvédő használata javasolt!

- Masters Férfi kategóriában kötelező a herevédő, a lábszárvédő, a zsákütő kesztyű. A fogvédő és a fejvédő használata javasolt!

- Legends Férfi kategóriában kötelező a herevédő, a lábszárvédő, a zsákütő kesztyű. A fogvédő és a fejvédő használata javasolt!

[bookmark: _Hlk19886046]- Junior Fiú kategóriában kötelező a herevédő, a lábszárvédő. A fogvédő és a fejvédő használata javasolt!
- Junior Lány kategóriában kötelező a kosaras mellvédő, a lábszárvédő, az altestvédő. A fogvédő és a fejvédő használata javasolt!

- Ifjúsági Fiú kategóriában kötelező a herevédő, a lábszárvédő, a fejvédő. A fogvédő használata javasolt!
- Ifjúsági Lány kategóriában kötelező a kosaras mellvédő, a lábszárvédő, az altestvédő, a fejvédő, a zsákütő kesztyű. A fogvédő használata javasolt!

- Serdülő Fiú kategóriában kötelező a herevédő, a lábszárvédő, a fejvédő, a zsákütő kesztyű. A fogvédő használata javasolt!
- Serdülő Lány kategóriában kötelező a kosaras mellvédő, a lábszárvédő, az altestvédő, a fejvédő, a zsákütő kesztyű. A fogvédő használata javasolt!



* Minden női versenyzőnek kötelezően kell az altestvédő! Egy női versenyző sem küzdhet a bajnokságon az altestvédő viselete nélkül!

* Minden férfi versenyzőnek kötelezően kell a herevédő!  Egy férfi versenyző sem küzdhet a bajnokságon a herevédő viselete nélkül!

* Egyes kategóriákban a fejvédő nélkülözése komoly sérülést vonhat maga után!

* A védőfelszerelésekről a versenyzők saját maguk gondoskodnak!


13. A Nevezési és az indulási feltételek


- A 2019. évre befizetett éves szövetségi díj (saját sport szervezetben)
- Egy évnél nem régebbi „Versenyezhet” sportorvosi bejegyzés 
- Helyszíni orvosi vizsgálaton való megjelenés és alkalmasság 
- A korcsoportnak megfelelő övfokozat
- Eltiltás alatt nem állhat a versenyző
- Fél évnél nem korábban elszenvedett "fej K.O." bejegyzés
- Nevezés megtörténte a nevezési határidőn belül
- A nevezési díj befizetése 
- Sportbiztosítás 
- Junior korú versenyzőktől szülői beleegyezés nyilatkozat
- A Nők részéről nyilatkozat, hogy tudomásuk szerint nem terhesek
- Minden résztvevő nyilatkozata, hogy tudomásuk szerint nem rendelkeznek súlyos (a versenyzéstől eltiltó, kizáró) betegséggel. 
- Minden résztvevő nyilatkozata, hogy saját felelősségére vesznek részt ezen a versenyen


14. A Nevezés

A nevezéseket a kyokushin.hungarian.open@gmail.com vagy a szentesitc@citromail.hu e-mail címre kell elküldeni. A verseny rendezője minden esetben egy válasz e-mailben visszaigazolja a beérkezett nevezéseket. Amennyiben ez nem történne meg, úgy a kellemetlenség elkerülése végett telefonáljon a 06 20 426 44 93-as telefonszámra.

Nevezési díjak: 		6.000.- HUF / fő / kategória

A nevezési díjat előre utalással bankszámlán lehet rendezni, számla kiállítása ellenében. Helyszíni nevezés és fizetés nincsen!

Számlaszám: SZENTESI TC (OTP BANK) 11735043-23534636


- Egy versenyző akár két kategóriában is nevezhet (Kyokushin Kumite + Kyokushin Kata)


15. A Nevezési határidő


2019. Szeptember 19.

Kérjük a nevezési határidő pontos betartását! 


16. A Díjazás

[bookmark: _GoBack]Az első, a második és a két harmadik helyezett serleg, érem, oklevél díjazásban részesülnek.
Minden Férfi és Női versenyző közül külön díjazva lesz a legtechnikásabb, a legharcosabb és a legjobb törő versenyző.


17. A Költségek

- A verseny rendezési költségeit a rendezők, míg a nevezés, az utazás, a szálloda és a védőfelszerelés költségeit a résztvevők fedezik.
- A verseny ideje  alatt a helyszínen jól felkészült orvosi stáb fog jelen lenni, küzdőterenként 1-1 páros. A helyszínen egy mentőautó is biztosítva lesz.
- Klubonként 1 fő edző belépése ingyenes. 
- Klubonként két fő edző ingyenes beléptetése már nem lehetséges!!! 
- A nézők, a segítők, a rokonok és a kísérők a helyszínen tudnak belépőjegyet váltani 3.000.- HUF (azaz háromezer forint) ellenében.
- A versenyzők természetesen ingyen mozoghatnak ki - és be a rendezvény területén.
- A belépőjegyek egész napra érvényesek.
- A Sayonara Partyn csak 18 éven felüli személyek tartózkodhatnak.
- A Sayonara Party minden vezetőnek, klubonként 1 fő edzőnek és minden bírónak díjtalan! Mindenki másnak 3.000.- HUF/fő a Sayonara Party jegye.


18. A Program

- 2019. Október 18. Péntek:

10:00-18:00 Mérlegelés, Orvosi vizsgálat 
                                                

- 2019. Október 19. Vasárnap:

08:00-09:00 Bírói értekezlet
09:00-10:00 Ünnepélyes Megnyitó, Bevonulás, Kivonulás
10:00-12:00 Formagyakorlat Kata selejtezők, negyeddöntők, döntők
12:00-16:00 Küzdelem Kumite selejtezők, negyeddöntők
16:00-17:00 Felnőtt férfi-női "A” kategóriák legjobb 4 közé jutott versenyzőinek törése
17:00-19:00 Kumite elődöntők
19:00-20:00 Győztes Formagyakorlatok bemutatása, Kumite döntők
20:00-21:00 Eredmény hirdetés, verseny zárása
22:00-04:00 Sayonara Party 

19. Egyéb, Felhívás

Felhívom minden vezető és versenyző figyelmét, hogy a lejárt sportorvosi alkalmassági, a helyszínen nem megfelelő orvosi alkalmasság, a tagsági igazolás hiánya, a különböző nyilatkozatok kitöltésének hiánya esetén a benevezett versenyző nem indulhat el a bajnokságon! 

Óvás az MKSZ versenykönyvének 2.2.6. pontja alapján. Óvás esetén a versenybíróság elnökét kell keresni. Sikeres óvás esetén az óvás díja visszajár (5.000.- HUF).

A Sayonara Partyn okozott esetleges károkért mindenki saját maga felel. A rendező nem kezeskedik senkiért sem, a rendező nem téríti meg más után az esetleges anyagi károkat.

Kérem, ezeket feltétlen vegyék figyelembe!


20. Szállás, Étkezés

Szállást és étkezést kedvező árakon tudnak lefoglalni/ igényelni a rendezőtől (elérhetőségek a következő pontban vannak megadva). Kérjük legyenek szívesek e-mailben feltüntetni a szállás és/vagy étkezési igényeket. 

A Szállásfoglalás határideje is 2019. Szeptember 19.  


21. Elérhetőség, Telefon

e-mail: kyokushin.hungarian.open@gmail.com vagy szentesitc@citromail.hu 

telefon: 06 20 426 44 93

web: www.kyokushinhungarianopen.hu 



Eredményes felkészülést kívánok minden versenyzőnek!

Osu!


Szentesi Küzdősport Klub
Szentesi TC Sportegyesülete	                            	                          	                        	                   	               



Szentes, 2019. Február 19.

